༈ འཕྲོ་རྒོད་རྟོག་པས་ཆོས་ཉིད་དོན། །སྤུར་བ་དབེན་པ་ཡུན་རིང་དུ།།
མ་བསྟེན་སྐྱོན་ལགས་འོན་ཀྱང་དེ། །སྐྱོན་དུ་མི་བལྟ་གསལ་སྟོང་དེ། །རིག་པའི་
198

དགེ་པཎ་ཚེ་དབང་མཆོག་གྲུབ་བཀའ་འབུམ།
མཚན་ཉིད་ཡིན་མོད་ཀྱང༌། །དེ་ལ་འཛིན་པ་བྱིས་པའི་ལམ། །རྣམ་རྟོག་བསལ་
བཞག་བྲལ་བར་གློད། །གནས་འགྱུ་སྐྱེ་འགག་གྲངས་འདེབས་དང༌། །གསལ་སྟོང་
སྒོམ་གྱི་རྐང་འཛིན་པ། །བྱིས་པ་ཉེར་སྤྱོད་བསམ་གཏན་ཏེ། །རྫོགས་ཆེན་ལམ་དུ་
དེ་མི་བཞེད། །ཡེ་ནས་གྲོལ་བའི་རིག་པ་ཉིད། །ཀུན་གཞི་དེ་ཡི་རྣམ་ཤེས་དང་། །
སྒོ་ལྔ་ཡིད་དང་ཉོན་ཡིད་ཀྱི། །རྣམ་ཤེས་ལས་འདས་དེ་བཞིན་ཉིད། །དྲན་པ་ཁོ་
ནས་ཟིན་པས་ཆོག །མཐའ་གྲོལ་བློ་འདས་ཆེན་པོ་ལ། །ཡིད་དཔྱོད་ལྷན་པ་མི་
འདེབས་ཤིང༌། །འཇུར་བུས་མ་བཅིངས་རྒྱ་ཡན་ཞོག །ལྷོད་ན་གྲོལ་བར་ཐེ་ཚོམ་
མེད། །འཕྲོ་རྒོད་རྣམ་རྟོག་གང་ཤར་ཡང༌། །དེར་འཛིན་འཇུར་དྲན་གྱིས་མ་བཅིངས།།
རང་རྩལ་མཁའ་ལ་སྤྲིན་ཉིད་དང༌། །ཆུ་ཡི་རླབས་ལྟར་རིག་ཐོག་ཞོག །མདོར་ན་
གསལ་སྟོང་གནས་པ་སོགས། །ཆེད་དུ་གཉེར་ཁ་མ་བྱེད་པར། །དྲན་པ་གཅིག་པོས་
ཆོག་པར་མཛོད། །དེ་ལྟར་ཀ་དག་ཉམས་ལེན་དང༌། །ཟེར་གཉིས་ལ་བརྟེན་མངོན་
སུམ་དོན། །ཉམས་ལེན་སྲང་དུ་གཞུག་པ་དང༌། །གཞན་དུ་བསྐྱེད་རིམ་ཆུ་ཟླ་དང༌།།
རྨི་ལམ་ལྟ་བུར་འཛིན་མེད་སྐྱོངས། །སྲོད་དུས་དབང་པོ་གནས་སུ་བསྡུས། །ནམ་
གུང་ཤེས་བྱ་བུམ་པར་འཇུག །སྙིང་ཐིག་རྣམ་གཉིས་ཀློང་སྙིང་ལ། །ཉམས་ལེན་
གནད་དུ་བསྣུན་པར་འཚལ། །འཆད་ཉན་རིག་གནས་ཐོས་བསམ་སོགས། །བསྟན་
པའི་ཞབས་ཏོག་གཞན་ཕན་དུ། །འགྱུར་བར་ངེས་ན་འདོར་མི་རུང༌། །རང་གཞན་
ཆོས་བརྒྱད་ལྟར་སྣང་གི །བྱ་སྤྱོད་གལ་ཆུང་ཉིད་དུ་དཔྱོད། །ནམ་ཡང་བྱང་ཆུབ་
སེམས་གཉིས་དང༌། །རིམ་གཉིས་རྣལ་འབྱོར་ལམ་གྱི་སྲོག །གྲོགས་སུ་མི་རྟག་སྐྱོ་
ཤས་དང༌། །དགོས་མེད་ཉིད་ལ་བློ་སྦྱོང་དང༌། །བླུན་དང་སྡིག་གྲོགས་དབང་མི་
བཏང༌། །བྱིན་རླབས་བླ་མའི་རྣལ་འབྱོར་ལ། །མོས་གུས་གནད་དུ་བསྣུན་པ་ཟབ། །
རྒྱལ་བཀའ་མཁས་གྲུབ་གཞུང་ཐམས་ཅད། །ཞལ་གདམས་དམར་ཁྲིད་ཁོ་ན་སྟེ། །
199

སྔ་འགྱུར་ཀཿཐོག་བཅུ་ཕྲག་རིག་མཛོད་ཆེན་མོའི་དཔེ་ཚོགས།
ཁྱེད་ཀྱི་ཉམས་ལེན་དེ་ལ་མཛོད། །བདག་གིས་ཆལ་ཆོལ་སྨྲ་བས་ཅི། །རྒྱལ་བའི་
བཀའ་དང་བསྟན་བཅོས་ཚོགས། །ཁྱད་པར་ཀུན་མཁྱེན་གསར་རྙིང་གི །གསུང་
རབ་རྣམས་ལ་འདྲིས་པར་མཛོད། །སརྦ་མངྒ་ལཾ། ཞེས་ཞེ་ཆེན་སྤྲུལ་སྐུ་རིན་པོ་ཆེ་འཇམ་དབྱངས་དགྱེས་
པའི་བློ་གྲོས་ཀྱི་གསུང་ནན་ལྟར་ཚེ་དབང་མཆོག་གྲུབ་ཀྱིས་བྲིས་ནས་ཕུལ།།